**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  12 – 1 – 2025

 **ΑΜΑΡΟΥΣΙΟΥ Αρ. Πρ.:** 14

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: Δ. Ο. Ε.**

 **Κοινοποίηση: Συλλόγους Εκπ/κών Π. Ε. της χώρας,**  **ΤΑ ΜΕΛΗ ΤΟΥ ΣΥΛΛΟΓΟΥ**

**Θέμα: « ΟΧΙ στην περικοπή του επιδόματος ανεργίας στους αναπληρωτές εκπαιδευτικούς που ετοιμάζει η κυβέρνηση της Ν. Δ.».**

 Σύμφωνα με πληροφορίες που είδαν το φως της δημοσιότητας η κυβέρνηση της Ν. Δ. προτίθεται να προχωρήσει με νομοθετικές παρεμβάσεις στην αύξηση του απαιτούμενου ετήσιου αριθμού των ενσήμων σε 175 (από 125) για τη διασφάλιση του επιδόματος ανεργίας τους καλοκαιρινούς μήνες, αποκλείοντας από το δικαίωμα αυτό χιλιάδες συναδέλφους μας αναπληρωτές συναδέλφους. Αυτό, μοιραία, θα συμβεί, διότι όσοι/όσες αναπληρωτές/αναπληρώτριες συνάδελφοι/-σσες προσλαμβάνονται από τα μέσα Δεκεμβρίου κάθε σχολικού έτους, δε θα έχουν τη δυνατότητα να συγκεντρώσουν τα 175 ένσημα που πλέον θα απαιτούνται. Η ρύθμιση αυτή που αφορά των σύνολο των εργαζομένων θα εφαρμοστεί πιλοτικά για φέτος, ωστόσο αναμένεται το επόμενο χρονικό διάστημα να ψηφιστεί με νομοθετική πρωτοβουλία και σκοπό την καθολική εφαρμογή της.

Πρόκειται για μια εξωφρενική ρύθμιση με την οποία εκτός από τους μισθούς φτώχειας, την ακρίβεια στο κόστος διαβίωσης, στη στέγη, τις ελαστικές σχέσεις εργασίας κ.α. η κυβέρνηση προχωράει στον δραστικό περιορισμό του αριθμού των δικαιούχων του επιδόματος ανεργίας, εξοντώνοντας, μ’ αυτό τον τρόπο, οικονομικά χιλιάδες αναπληρωτές/αναπληρώτριες συναδέλφους/-σσες και τις οικογένειές τους.

Για όλα τα παραπάνω το Δ. Σ. του Συλλόγου Εκπ/κών Π. Ε. Αμαρουσίου εκφράζοντας την απόλυτη αγανάκτηση των συναδέλφων – μελών του σωματείου μας και διατρανώνοντας την απόλυτη αντίθεσή μας στην υλοποίηση τέτοιων βαθιά αντιλαϊκών μέτρων ΚΑΛΕΙ:

* Το Υπουργείο Εργασίας να ΜΗΝ προχωρήσει στη νομοθετική ρύθμιση καθώς το επίδομα ανεργίας είναι ζήτημα επιβίωσης για χιλιάδες συναδέλφους στην Εκπαίδευση.
* Το Δ. Σ. της ΔΟΕ να παρέμβει άμεσα σε όλα τα επίπεδα.
* Τα Δ. Σ. των Συλλόγων Εκπ/κών Π. Ε. της χώρας να προβούν στη λήψη ανάλογων αποφάσεων και όλοι μαζί να προχωρήσουμε σε κινητοποιήσεις διαμαρτυρίας ώστε να μην υλοποιηθεί αυτή η εξωφρενική ρύθμιση σε βάρος των αναπληρωτών/αναπληρωτριών συναδέλφων/-σσών μας.

